Дарэчы, а ці спрабаваў хто ў буйных мікрараёнах на ўскрайку сталіцы знайсці грамадскую прыбіральню? Хаця б платную? Ведаю адну, за ўніверсамам “Валгаград”, і тая працуе да 20.00. Больш не бачыў ніводнай, і гэта за тыя 27 гадоў, што жыву ў Малінаўцы. Дык чаму мы здзіўляемся таму, што народ аскаціньваецца? Прафесар Прэабражэнскі з вядомага шэдэўра Міхаіла Булгакава казаў: “Разбурэнне не ў клазэтах, але разбурэнне ў галовах”. Вось такое разбурэнне, на жаль, пануе і ў галовах як шырокіх народных мас, і ў галовах тых, хто імі сёння кіруе.